Bybelskool » Tien lewenslesse uit Spreuke
Ek is besig om deur ‘n klomp notas te werk vir ‘n boek wat ek skryf. Ek kom toe af op hierdie 10 “lewenslesse” wat die pa in Spreuke as onderrig vir sy seun gee:
Luister na jou ouers – Spreuke 1:8-19
Soek wysheid met gespitse ore – Spreuke 2:1-22
Vertrou God en ken Hom in alles – Spreuke 3:1-12
Leer uit die voorbeelde van ryk en vol lewens – Spreuke 3:13-35
Neem jou ouers se opvoeding voortdurend ter harte – Spreuke 4:1-9
Kies die pad van wysheid – Spreuke 4:10-19
Hou koers deur veral met jou hart versigtig om te gaan – Spreuke 4:20-27
Bly weg van hartelose verhoudings en leef met oorleg – Spreuke 5:1-6:19
Pasop vir owerspel – Spreuke 6:20-35
Pasop vir prostitusie – Spreuke 7:1-27
Daarmee onderstreep die pa die verskil tussen die gedrag van goddeloses en godvresendes. Hulle word onderskei veral in:
Die soeke na welvaart (korrupsie vs eerlike harde werk – easy money – iets waaroor die Prediker ook uitvoerig uitwy en wat natuurlik baie keer met die misbruik van mag gepaard gaan – easy power).
Die soeke na gemeenskap (ontrouheid vs getrouheid – easy sex – ‘n sleutel aspek ook van Hooglied se wysheid).
Dié raad is vandag nog net so geldig as wat dit eeue gelede was.
Jun 13, 2018 at 06:59 | #
Jun 13, 2018 at 15:43 | #